Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 49/14/8811	Trebišov, 10.3.2014
EEČ : 2-69-140-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplnil vyživovaciu povinnosť, ktorá mu vyplýva zo Zákona o rodine, ako aj z rozsudku Okresného súdu v Trebišove pod č. 8P/350/2009 zo dňa 16.12.2009, ktorý nadobudol právoplatnosť dňa 04.01.2010, ktorým má určené v mieste trvalého bydliska ako aj inde prispievať na výživu svojej dcéry XXXXX XXXXX sumou 30 % zo sumy životného minima mesačne vždy do 25. dňa v mesiaci vopred k rukám matky XXXXX, avšak túto povinnosť si neplnil od mesiaca august 2013 až doposiaľ, čím takto na bežnom výživnom vznikol dlh vo výške 189,91 € a taktiež   si neplnil vyživovaciu povinnosť, ktorá mu vyplýva zo Zákona o rodine, ako aj z rozsudku Okresného súdu v Trebišove pod č. 16P/127/2013 zo dňa 01.07.2013, ktorý nadobudol právoplatnosť dňa 14.08.2013, ktorým má určené v mieste trvalého bydliska ako aj inde, prispievať na výživu svojho syna XXXXX sumou 30 % zo sumy životného minima mesačne vždy do 25. dňa v mesiaci vopred k rukám matky XXXXX, avšak túto povinnosť si neplnil od mesiaca august 2013 až doposiaľ, čím mu takto na bežnom výživnom vznikol dlh vo výške 189,91 €, teda celkovo dlhoval na výživnom sumu vo výške 379,92 €,

lebo zanikla trestnosť činu

Odôvodnenie:
	Uznesením policajného orgánu OO PZ Sečovce pod sp. zn. ČVS:ORP-5/SE-TV-2014 zo dňa 16.01.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.
	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za obdobie od mesiaca august 2013 doposiaľ vo výške 379,82 € uhradil k rukám matky dieťaťa XXXXX.
   
	Uvedenú skutočnosť potvrdila vo svojej výpovedi dňa 08.02.2014 aj matka detí, v ktorej uviedla, že dlh na bežnom výživnom za žalované obdobie považuje za uhradený, vrátane mesiaca február 2014.   

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka